
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1833 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση - συμπλήρωση οργανισμού του Γενι¬ 
κού Αντικαρκινικού Νοσοκομείου Αθήνας «Ο ΑΓΙ¬ 
ΟΣ ΣΑΒΒΑΣ». 1 

Τροποποίηση της συστατικής πράξης του Ν.Π.Δ.Δ. 
«Θουκυδίδειος Πολιτιστικός Οργανισμός Δήμου 

Αλίμου». 2 

Πρόσληψη προσωπικού με σύμβαση μίσθωσης έρ¬ 
γου στο Δήμο Σκύδρας. 3 

Ανάθεση αρμοδιοτήτων στους Αντιπρυτάνεις του 
Πανεπιστημίου Πατρών. 4 


ΑΠΟΦΑΣΕΙ Σ 

Αριθμ. Υ4α/18181/06 (1) 


Τροποποίηση - συμπλήρωση οργανισμού του Γενικού 
Αντικαρκινικού Νοσοκομείου Αθήνας «Ο ΑΓΙΟΣ ΣΑΒ¬ 
ΒΑΣ» 

ΟΙ ΥΠΟΥΡΓΟΙ ΕΣΩΤΕΡΙΚΩΝ - 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) Του άρθρου 6 και 11 του ν. 2889/2001 «Βελτίωση και 
εκσυγχρονισμός του Εθνικού Συστήματος Υγείας και 
άλλες διατάξεις» (ΦΕΚ 37/Α'). 

β) Του ν. 3329/2005 «Εθνικό Σύστημα Υγείας και Κοινω¬ 
νικής Αλληλεγγύης και λοιπές διατάξεις» (ΦΕΚ 81/ Α'). 

γ) Της παρ. 1 του άρθρου 25 του ν. 1397/1983 «ΕΘΝΙΚΟ 
ΣΥΣΤΗΜΑ ΥΓΕΙΑΣ ΦΕΚ 143/Α' ). 

δ) Του άρθρου 34 του ν. 2519\97 «Ανάπτυξη και εκσυγ¬ 
χρονισμός του Εθνικού Συστήματος Υγείας, οργάνωση 
των Υγειονομικών Υπηρεσιών, ρυθμίσεις για το φάρ¬ 
μακο και άλλες διατάξεις (ΦΕΚ 165/Α'). 

ε) Του π.δ/τος 87/1986 «Ενιαίο Πλαίσιο Οργάνωσης 
Νοσοκομείων»(ΦΕΚ 32/Α') 

στ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», που κυρώθη¬ 
κε με το άρθρο πρώτο του π.δ/τος 63/2000 (Α' 98) και 
το γεγονός ότι από την εφαρμογή των διατάξεων της 


15 Δεκεμβρίου 2006 

απόφασης αυτής προκαλείται δαπάνη σε βάρος του 
κρατικού προϋπολογισμού, η οποία εκτιμάται ότι ετη- 
σίως θα ανέρχεται στο ποσό των 64.000 ευρώ, περίπου 
και θα προβλέπεται για τα επόμενα έτη στον κρατικό 
προϋπολογισμό (Ε.Φ 15 - 210, ΚΑΕ 0220). Για το τρέχον 
έτος, η προκαλούμενη δαπάνη θα προσδιοριστεί και θα 
δεσμευτεί κατά την έγκριση πλήρωσης της συνιστώμε- 
νης θέσης κλάδου ιατρών ΕΣΥ. Επιπλέον προκαλείται 
σε βάρος του οικείου νοσοκομείου ετήσια δαπάνη πο¬ 
σού 114.000 ευρώ περίπου από την αντιμετώπιση των 
λειτουργικών εξόδων, καθώς και εφάπαξ δαπάνη από 
τη προμήθεια του απαραίτητου εξοπλισμού της νέας 
μονάδας του νοσοκομείου. 

2. Την υπ’αριθμ. ΔΙΔΚ\Φ.1\2\6139/2004 ( 527 Β) απόφαση 
ανάθεσης αρμοδιοτήτων στους Υφυπουργούς Εσωτε¬ 
ρικών Δημόσιας Διοίκησης και Αποκέντρωσης, όπως 
τροποποιήθηκε με την υπ’αριθμ. 17398/05/13.9.2005 (1284 
Β) όμοια απόφαση. 

3. Την υπ’αριθμ. 37930/ΔΙΟΕ 1264/2005 απόφαση κα¬ 
θορισμού αρμοδιοτήτων στους Υφυπουργούς Οικονο¬ 
μίας και Οικονομικών ( 1432 Β), όπως τροποποιήθηκε 
με την υπ’αριθμ. 5733/ΔΙΟΕ 179/13.2.2006 ( 204 Β) όμοια 
απόφαση. 

4. Το υπ’αριθμ. 15/2.2.2006 Απόσπασμα Συνεδρίασης 
του Διοικητικού Συμβουλίου της Α ' ΔΥΠΕ Αττικής, απο¬ 
φασίζουμε: 

Η υπ’αριθμ. Α3β/10326/90 κοινή υπουργική απόφαση 
«Οργανισμός του Ιδρύματος «ΕΛΛΗΝΙΚΟ ΑΝΤΙΚΑΡΚΙΝΙΚΟ 
ΙΝΣΤΙΤΟΥΤΟ» (ΦΕΚ 424/Β/13.7.1990), όπως τροποποιήθηκε 
και συμπληρώθηκε με τις διατάξεις των αριθμ. 9650/1994 
(ΦΕΚ 935/Β/1994 ) και Α1α/14011/90 (ΦΕΚ 240/Β/2000) 
κοινών υπουργικών αποφάσεων, τροποποιείται και συ¬ 
μπληρώνεται ως ακολούθως: 

ΑΡΘΡΟ ΜΟΝΟ 

Ι.Το άρθρο 7 «Διάρθρωση της Ιατρικής Υπηρεσίας», 
αναδιατυπώνεται ως εξής: 

«Αρθρο 7 

Διάρθρωση Ιατρικής Υπηρεσίας 

1. Η Ιατρική Υπηρεσία του Νοσοκομείου αποτελεί Δι¬ 
εύθυνση και διαρθρώνεται σε Τομείς, Τμήματα, Μονάδες 
και Διατομεακά Τμήματα, ως εξής: 

Α. ΤΟΜΕΙΣ 

α) Παθολογικός τομέας δυναμικότητας 163 κλινών 

β) Χειρουργικός τομέας δυναμικότητας 287 κλινών 

γ) Εργαστηριακός τομέας 
δ) Απεικονιστικός τομέας 

Κάθε Τομέας διαρθρώνεται σε Τμήματα και Μονάδες 
ως εξής: 

αα) Παθολογικός Τομέας 
Τ μήματα: 

Δύο (2) Παθολογικά 
Ένα (1) Καρδιολογικό 
Ένα (1) Αιματολογικό 
Τρία (3) Ακτινοθεραπευτικά 
Ένα (1) Γαστρεντερολογικό 
Ένα (1) Ενδοκρινολογικό 
Ένα (1) Πνευμονολογικό-Φυματιολογικό 
ββ) Χειρουργικός Τομέας 
Τ μήματα: 

Τέσσερα (4) Χειρουργικά εκ των οποίων το ένα (1) 
τμήμα με εξειδίκευση στη χειρουργική μαστού 
Ένα (1) Ορθοπεδικό 
Ένα (1) Οφθαλμολογικό 
Ένα (1) Ουρολογικό 
Ενα (1) Γυναικολογικό 
Ένα (1) Ωτορινολαρυγγολογικό 
Ένα (1) Νευροχειρουργικό 
Ένα (1) Θωρακοχειρουργικό 
Ένα (1) Πλαστικής Χειρουργικής 
Ένα (1) Οδοντιατρικό 
Δύο (2) Αναισθησιολογικά 
Μονάδες: 

Μία (1) Μονάδα Μεταναισθητικής Φροντίδας 
(Μ.Μ.Α.Φ.) 

Μία (1) Εντατικής Θεραπείας 
γγ) Εργαστηριακός Τομέας 
Τ μήματα 

Δύο (2) Μικροβιολογικά 

Ένα (1) Βιοχημικό 

Ένα (1) Αιματολογικό 

Ένα (1) Αιμοδοσίας 

Ένα (1) Παθολογικής Ανατομικής 

Ένα (1) Κυτταρολογικό 

Ένα (1) Ανοσολογίας - Ιστοσυμβατότητας 

Ένα (1) Φαρμακευτικό 

δδ) Απεικονιστικός τομέας 

Τ μήματα 

Δύο (2) Ακτινοδιαγνωστικά 
Ένα (1) Διαγνωστικής Μαστού 
Ένα (1) Πυρηνικής Ιατρικής 
Ένα (1) Ιατρικής Φυσικής 
Μονάδες 

Μία (1) Κλασσικής Ακτινολογίας 
Μία (1) Επεμβατικής Ακτινολογίας 
Μία (1) Υπερήχων 

Μία (1) Υπολογιστικής Αξονικής Τομογραφίας 
Μία (1) Κατευθυνόμενων Επεμβάσεων 
Μία (1) Μαγνητικής Τομογραφίας 
Μία (1) Μαστογραφίας 
Μια (1) Υπερήχων Μαστού 
Μία (1) Στερεοτακτικών Επεμβάσεων 
Β. ΔΙΑΤΟΜΕΑΚΑ ΤΜΗΜΑΤΑ 

Ένα (1) Ημερήσιας Νοσηλείας και κατ'οίκον νοσηλείας 
Ένα (1) Επειγόντων Περιστατικών 

2. Στα πλαίσια των τομέων λειτουργούν εξωτερικά 
ιατρεία με ιατρούς των αντίστοιχων ειδικοτήτων των 
τομένων. 


3. Οι κενές κλίνες των τμημάτων και μονάδων του 
αυτού τομέα χρησιμοποιούνται για την εξυπηρέτηση 
ασθενών και άλλων τμημάτων και μονάδων του αυτού 
τομέα και σε εξαιρετικές περιπτώσεις τμημάτων και 
μονάδων άλλου τομέα, μετά από εισηγήσεις του Διευ¬ 
θυντή της Ιατρικής Υπηρεσίας και την τελική απόφαση 
του Διοικητή. 

4. Η Ιατρική Υπηρεσία διαρθρώνεται επίσης σε Πα¬ 
νεπιστημιακές κλινικές, εργαστήρια και μονάδες που 
μπορούν να εγκαθίστανται στο νοσοκομείο σύμφωνα 
με τις διατάξεις του άρθρου 13 του ν. 1397/1983, όπως 
ισχύει κάθε φορά, που υπάγονται στους αντίστοιχους 
τομείς αυτής.» 

2. Συνιστάται μία (1) θέση κλάδου ιατρών ΕΣΥ του 
Υπουργείου Υγείας και Κοινωνικής Αλληλεγγύης, ει¬ 
δικότητας Ακτινοδιαγνωστικής και βαθμού Διευθυντή 
η οποία κατανέμεται και προστίθεται στον οργανισμό 
του Γενικού Αντικαρκινικού Νοσοκομείου Αθήνας «Ο 
ΑΓΙΟΣ ΣΑΒΒΑΣ» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 2006 

ΟΙ ΥΠΟΥΡΓΟΙ 

ΥΦΥΠ. ΕΣΩΤ. ΔΗΜ. ΔΙΟΙΚΗΣΗΣ ΥΦΥΠ. ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ & ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ Π. ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΔΗΜ. ΑΒΡΑΜΟΠΟΥΛΟΣ 
-♦- 

Αριθ.65688 (2) 

Τροποποίηση της συστατικής πράξης του Ν.Π.Δ.Δ. «θου- 
κυδίδειος Πολιτιστικός Οργανισμός Δήμου Αλίμου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 
στελέχωση Περιφέρειας, ρύθμιση θεμάτων για την Το¬ 
πική Αυτοδιοίκηση & άλλες διατάξεις». (ΦΕΚ Α’ 107). 

2. Τις διατάξεις του άρθρου 203 του π.δ. 410/1995, όπως 
έχει τροποποιηθεί και ισχύει σήμερα. 

3. Την υπ’ αριθμ. 58826/31.10.2006 απόφαση μας περί 
συγχώνευσης ιδίων Νομικών Προσώπων του Δήμου 
Αλίμου με την επωνυμία «Πολιτιστικό Κέντρο Δήμου 
Αλίμου», «Οουκυδίδειος Δημοτική Βιβλιοθήκη Αλίμου» και 
«Μουσικό Εργαστήρι Δήμου Αλίμου» σε ενιαίο Νομικό 
Πρόσωπο με την επωνυμία «Οουκυδίδειος Πολιτιστικός 
Οργανισμός Δήμου Αλίμου» (ΦΕΚ 1641/Β’/28.11.2005). 

4. Την υπ’ αριθμ. 385/2006 απόφαση του Διοικητικού 
Συμβουλίου του οικείου νομικού προσώπου του Δ. Αλί¬ 
μου, περί τροποποίησης της συστατικής πράξης του 
ΝΠΔΔ «Οουκυδίδειος Πολιτιστικός Οργανισμός Δήμου 
Αλίμου». 

5. Την υπ’ αριθμ. οικ. 16978/12.11.2003 (ΦΕΚ/ 1693/ 
Β718.11.2003) απόφαση σχετικά με μεταβίβαση αρμο¬ 
διοτήτων και εξουσίας υπογραφής με εντολή Γενικού 
Γραμματέα στο Γενικό Δ/ντή Περιφέρειας, αποφασί¬ 
ζουμε: 

Τροποποιούμε την υπ’ αριθμ. 58826/31.10.2006 από¬ 
φασή μας ως προς τους πόρους του οικείου νομικού 
προσώπου περίπτωση (Γ) ως εξής: 

3. Πόροι του Νομικού Προσώπου είναι: 

Γ. Η Ετήσια επιχορήγηση του Δήμου Αλίμου ύψους 
500.000,00€ ετησίως, καθώς επίσης και κάθε άλλη τα¬ 
κτική ή έκτακτη επιχορήγηση που αποφασίζεται από το 
Δημοτικό Συμβούλιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθ. 10537 (3) 

Πρόσληψη προσωπικού με σύμβαση μίσθωσης έργου 
στο Δήμο Σκύδρας 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 7 παρ. 1 του ν. 2503/1997 
(ΦΕΚ 107/τ.Α’/30.5.1997) «Διοίκηση, οργάνωση, στελέχω- 
ση της Περ/ρειας, ρύθμιση θεμάτων για την Τοπ. Αυτ/ση 
και άλλες διατάξεις» 

2. Τις διατάξεις του άρθρου 6 του ν. 2527/1997 (ΦΕΚ 
206 Α) «Τροποποίηση και συμπλήρωση διατάξεων του 
ν. 2190/1994. 

3. Το υπ’αριθμ. 14196/4.4.2003 έγγραφο του ΥΠ.ΕΣ.Δ.Δ.Α 
με θέμα «Προσλήψεις προσωπικού στις επιχειρήσεις των 
Ο.Τ.Α. για το έτος 2003». 

4. Την υπ’αριθμ. ΔΙΠΠ/Φ.2.9/οικ.2351/2.2.2006 εγκύκλιο 
του ΥΠ.ΕΣ.Δ.Δ.Α., περί προγραμματισμού προσλήψεων 
προσωπικού έτους 2006. 

5. Το υπ’αριθμ. 48865/11.9.2006 έγγραφο του ΥΠ.ΕΣ. 
Δ.Δ.Α. με θέμα: Προσλήψεις και υπηρεσιακές μεταβολές 
κατά το διάστημα των εκλογών στους Ο.Τ.Α. Α’ και Β’ 
Βαθμού. 

6. Την υπ’αριθμ. 56/2006 απόφαση του Δ.Σ Δημοτι¬ 
κής Επιχείρησης Κατασκευών Αθλητισμού Πολιτισμού 
και Ανάπτυξης Δήμου Σκύδρας»περί πρόσληψης ενός 
(1) Ειδικού Συνεργάτη για τον Τομέα Ανάπτυξης και 
Διαχείρισης Κοινοτικών Προγραμμάτων, με σύμβαση 
μίσθωσης έργου, στα πλαίσια του Κοινοτικού Προγράμ¬ 
ματος ΙΝΤΕΒΒΕΘΙΙΙ ΩΑΩ3Ε8 Β’ \Λ/ΕΡΝΕΤ ΡΒΟύΕΩΤ, που 
χρηματοδοτείται από την Ευρωπαϊκή Ένωση. 

7. Την υπ’αριθμ. 14182/15.11.2006 εισήγηση του Δημάρ¬ 
χου Σκύδρας. 

8. Την από 6.11.2006 βεβαίωση του Δικηγόρου κου Δα¬ 
μιανού Καρακελίδη, από την οποία προκύπτει ότι πρό¬ 
κειται για γνήσια σύμβαση έργου που δεν υποκρύπτει 
εξαρτημένη εργασία. 

9. Τ ις διατάξεις της περ. γ' της παρ.1 του άρθρου 1 
του ν. 301/1976. 

10. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

11. Τον Ο.Ε.Λ.Υ. της ανωτέρω επιχείρησης, αποφασί¬ 
ζουμε: 

Εγκρίνουμε την πρόσληψη του παρακάτω προσωπικού, 
στην Δημοτική Επιχείρηση Κατασκευών Αθλητισμού 
Πολιτισμού και Ανάπτυξης Δήμου Σκύδρας, με σύμβαση 
μίσθωσης έργου, σύμφωνα με τις διατάξεις του άρθρου 
681 κ.ε. του Αστικού Κώδικα ως εξής: 


Ενός (1) Ειδικού Συνεργάτη ΔΕ, για τον Τομέα Ανά¬ 
πτυξης και Διαχείρισης Κοινοτικών Προγραμμάτων, 
στα πλαίσια του Κοινοτικού Προγράμματος ΙΝΤΕΒΒΕΟ 
III ΩΑΩ3Ε3 Β’ ννΕΡΝΕΤ ΡΒΟϋΕΩΤ, που χρηματοδοτεί¬ 
ται από την Ευρωπαϊκή Ένωση, αντί ποσού αμοιβής 
9746,10 € συνολικά. 

Το έργο που θα εκτελεστοί είναι αυτό που ορίζεται 
στην αντίστοιχη απόφαση του Διοικητικού Συμβουλίου 
και θα παραδοθεί τμηματικά από την κατάρτιση της 
σύμβασης για επτά (7) μήνες. 

Τόπος εκτέλεσης του έργου ορίζεται η Δημοτική 
Επιχείρηση Κατασκευών Αθλητισμού Πολιτισμού και 
Ανάπτυξης Δήμου Σκύδρας 

Η εκτέλεση του έργου θα παρακολουθείται από τον 
Πρόεδρο Δ.Σ. της Δημοτικής Επιχείρησης Κατασκευών 
Αθλητισμού Πολιτισμού και Ανάπτυξης Δήμου Σκύδρας 
Το συγκεκριμένο έργο δεν ανάγεται στον κύκλο των 
καθηκόντων των υπαλλήλων που υπηρετούν σήμερα 
στην Δημοτική Επιχείρηση Κατασκευών Αθλητισμού 
Πολιτισμού και Ανάπτυξης Δήμου Σκύδρας και δεν εξυ¬ 
πηρετεί πάγιες και διαρκείς ανάγκες. Ανανέωση ή πα¬ 
ράταση της σύμβασης μίσθωσης έργου απαγορεύεται 
και είναι αυτοδικαίως άκυρη. 

Από τις διατάξεις της παρούσας απόφασης προκα- 
λείται δαπάνη 9746,10 € συνολικά σε βάρος του προϋ¬ 
πολογισμού της Επιχείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Εδεσσα, 17 Νοεμβρίοιυ 2006 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

-♦- 

Αριθ. 21838 (4) 

Ανάθεση αρμοδιοτήτων στους Αντιπρυτάνεις του Πα¬ 
νεπιστημίου Πατρών. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ 

Έχοντας υπ’ όψη: 

α) Τις διατάξεις του άρθρου 3 παρ. 3 εδ. Α του ν. 
3027/2002. 

β) Τις διατάξεις του άρθρου 3 του ν. 2083/1992. 

γ) Την αρ. 56751/Β2/28.7.2006 Υπουργική Απόφαση 
(ΦΕΚ 243/17.8.2006), με την οποία διαπιστώνεται η εκλο¬ 
γή των Πρυτανικών Αρχών του Πανεπιστημίου, για το 
από 1.9.2006 μέχρι 31.8.2010 χρονικό διάστημα. 

δ) Την από 5.12.2006 απόφαση του Πρυτανικού Συμβου¬ 
λίου καταχωρηθείσα στο υπ’αρ. 833/5.12.2006 πρακτικό 
συνεδριάσεώς του. 

Επιφυλασσομένων των διατάξεων της υπ’ αρ. 
2581/1.4.1993 Πρυτανικής Πράξης (ΦΕΚ 530β’) αναθέ¬ 
τουμε στους, με την υπ’ αρ. 14375/4.9.2006 Πράξη μας, 
ορισθέντες Αντιπρυτάνεις του Ιδρύματος την άσκηση 
των ακολούθων αρμοδιοτήτων: 

Α. Στον Αντιπρύτανη Οικονομικού Προγραμματισμού 
και Ανάπτυξης: 

1. Την υπογραφή εγγράφων, που αφορούν στην κατάρ¬ 
τιση και εκτέλεση του τακτικού του προϋπολογισμού 
δημοσίων επενδύσεων του ισολογισμού και απολογι¬ 
σμού, καθώς και πράξεων εγκρίσεως δαπανών εντός 
του πλαισίου των αναγραφομένων στους ως άνω προ¬ 
ϋπολογισμούς πιστώσεων. 

2. Την υπογραφή οιωνδήποτε εγγράφων και συμβά¬ 
σεων αναφερομένων σε θέματα σίτισης, στέγασης και 
μετακίνησης των φοιτητών. 

3. Την υπογραφή διακηρύξεων δημόσιων μειοδοτικών 
διαγωνισμών για την ανάδειξη αναδοχών εκτέλεσης 
τεχνικών έργων και προμηθειών. 

4. Την υπογραφή πάσης φύσεως συμβάσεων περί 
εκτελέσεως τεχνικών έργων και προμηθειών 

5. Την υπογραφή πράξεων συγκρότησης επιτροπών 
διενέργειας μειοδοτικών διαγωνισμών για την ανάδειξη 
αναδοχών εκτέλεσης τεχνικών έργων προμηθειών, κα¬ 
θώς και πράξεων συγκρότησης επιτροπών παραλαβής 
των έργων και προμηθειών. 

6. Την υπογραφή χρηματικών ενταλμάτων πληρωμής 
ομού μετά του προϊσταμένου της Διεύθυνσης Οικονο¬ 
μικών Υπηρεσιών. 

7. Την υπογραφή επιταγών άνω των 3.000 ευρώ, ομού 
μετά του Προϊσταμένου της Διεύθυνσης Οικονομικών 
Υπηρεσιών. 

8. Την υπογραφή μισθοδοτικών καταστάσεων του 
πάσης φύσεως προσωπικού του Ιδρύματος, υπό την 
ιδιότητα του διατάκτου των δαπανών μισθοδοσίας. 

Β. Στον Αντιπρύτανη Ακαδημαϊκών Υποθέσεων και 
Προσωπικού: 

1. Την υπογραφή εγγράφων, που αφορούν στη χορή¬ 
γηση πάσης φύσεως αδειών στο προσωπικό του Ιδρύ¬ 
ματος. 

2. Την υπογραφή εγγράφων αφορώντων στην ίδρυση, 
κατάργηση, συγχώνευση Τμημάτων, εργαστηρίων και 
λοιπών ακαδημαϊκών μονάδων μετά από πρόταση των 
αρμοδίων συλλογικών οργάνων. 

3. Την υπογραφή εγγράφων, που αφορούν σε θέματα, 
προπτυχιακών και μεταπτυχιακών σπουδών. 

4. Την υπογραφή εγγράφων και συμβάσεων αναφε¬ 
ρομένων στην πρόσληψη διδασκόντων του π.δ/τος 
407/1980, μετά από πρόταση των αρμοδίων συλλογι¬ 
κών οργάνων. 

5. Την υπογραφή εγγράφων, καθώς και συμβάσεων 
αναφερομένων στην άσκηση επικουρικού διδακτικού 
έργου από μεταπτυχιακούς φοιτητές. 

6. Την υπογραφή εγγράφων σχετιζομένων με θέματα 
εγγραφών και μετεγγραφών φοιτητών, καθώς και εγ¬ 
γράφων αναφερομένων στη φοιτητική μέριμνα, πλην 
στέγασης, σίτισης και μετακίνησης. 

7. Την υπογραφή εγγράφων αφορώντων στο Εκτυπω- 
τικό Κέντρο, ως και πράξεων έγκρισης, εκτύπωσης και 
διανομής διδακτικών συγγραμμάτων και σημειώσεων. 

8. Την υπογραφή εγγράφων αφορώντων σε θέματα 
ανταλλαγής φοιτητών, στα πλαίσια προγραμμάτων της 
Ευρωπάίκής'Ενωσης, ή άλλων Διεθνών, ή Περιφερειακών 
Οργανισμών, ή στο πλαίσιο διμερών συμφωνιών, καθώς 
και τις αντίστοιχες συμφωνίες. 

9. Την υπογραφή εγγράφων αναφερομένων, εν γένει 
στην αξιολόγηση του Ιδρύματος, διδακτικού έργου των 
Τμημάτων, Τομέων, Υπηρεσιών και μελών του Διδακτι¬ 
κού Ερευνητικού Προσωπικού. 


10. Την υπογραφή εγγράφων αναφερομένων στον προ¬ 
γραμματισμό Ελευθέρων Δράσεων του Πανεπιστημίου. 

11. Την υπογραφή εγγράφων αναφερομένων εν γένει 
στις δημόσιες και διεθνείς σχέσεις του Πανεπιστημίου 
επιφυλασσομένων των αναφερομένων στην περίπτωση 
Γ1 κατωτέρω. 

Γ. Στον Αντιπρύτανη Στρατηγικού Σχεδιασμού και 
Ανάπτυξης της Έρευνας: 

1. Την υπογραφή εγγράφων αναφερομένων στην εν 
γένει ερευνητική δραστηριότητα του Ιδρύματος, καθώς 
και εγγράφων αφορώντων στην ερευνητική συνεργασία 
με ελληνικά ή αλλοδαπά Α.Ε.Ι. και την υπογραφή των 
απαιτουμένων συμβάσεων. 

2. Την υπογραφή των πάσης φύσεως εγγράφων, αι¬ 
τήσεων, προτάσεων για την ανάληψη υπό του Πανεπι¬ 
στημίου ερευνητικών έργων στα πλαίσια προκηρυσο- 
μένων ερευνητικών προγραμμάτων, συμμετοχής του 
Πανεπιστημίου σε προκηρυχθησόμενους διαγωνισμούς 
για την ανάληψη ερευνητικών έργων, την υπογραφή των 
σχετικών ΤΔΕ/ΤΔΥ, καθώς και συμβάσεων, συμβολαί¬ 
ων πληρεξούσιων ή οιωνδήποτε άλλων απαιτουμένων 
εγγράφων, υπό την ιδιότητα του ως Προέδρου της, 
υπό της υπ’ αριθμ. 679/22.8.1996/ΦΕΚ 826Β) υπουργικής 
αποφάσεως, προβλεπομένης Επιτροπής Διαχείρισης 
του Ειδικού Λογαριασμού. 

3. Την υπογραφή οιωνδήποτε εγγράφων αναφερομέ¬ 
νων στο Κέντρο Επαγγελματικής Κατάρτισης, εγγράφων, 
αιτήσεων, προτάσεων συμμετοχής σε προκηρυχθησμό- 
μενους διαγωνισμούς για την ανάληψη προγραμμάτων 
συνεχιζόμενης εκπαίδευσης και επαγγελματικής κατάρ¬ 
τισης, καθώς και των σχετικών συμφωνητικών. 

4. Την υπογραφή οιουδήποτε εγγράφου ή αίτησης 
ή πρότασης ή ΤΔΕ/ΤΔΥ αναφερόμενου στο Γραφείο 
Διασύνδεσης και Επαγγελματικής Πληροφόρησης και 
την απ’αυτού διεκδίκηση σχετικών προγραμμάτων. 

5. Την υπογραφή εγγράφων αφορώντων στη μηχα¬ 
νοργάνωση των Γραμματειών και των Υπηρεσιών του 
Ιδρύματος. 

6. Την υπογραφή εγγράφων αφορώντων στη λειτουρ¬ 
γία της Βιβλιοθήκης του Πανεπιστημίου και των Τμη¬ 
ματικών Βιβλιοθηκών. 

Δ. Καθένας από τους παραπάνω Αντιπρυτάνεις μπορεί 
να υπογράφει στα πλαίσια της αρμοδιότητάς του ερω¬ 
τήματα προς τη Νομική Υπηρεσία του Πανεπιστημίου. 

Ε. Σε περίπτωση κωλύματος ή απουσίας οιουδήποτε 
εκ των ανωτέρω Αντιπρυτάνεων, οι αντίστοιχες αρμο¬ 
διότητες ασκούνται κατά σειρά από τον Αντιπρύτα- 
νη Οικονομικού Προγραμματισμού και Ανάπτυξης, τον 
Αντιπρύτανη Ακαδημαϊκών Υποθέσεων και Προσωπικού 
ή τον Αντιπρύτανη Στρατηγικού Σχεδιασμού και Ανά¬ 
πτυξης της Έρευνας. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Πάτρα, 6 Δεκεμβρίου 2006 

Ο Πρύτανης 
ΣΤΑΥΡΟΣ Α. ΚΟΥΜΠΙΑΣ 

